কৃষ্ণনগর পুরসভায় বিক্ষোভ, গ্রেফতার চার

রূপম রায়, নদিয়া: কৃষ্ণনগর পুরসভায় (Krishnanagar Municipality) বিক্ষোভের জেরে, উভয় পক্ষের অভিযোগ -পাল্টা অভিযোগ। ঘটনায় দুই পক্ষের মোট ৪ জন গ্রেফতার (Arrest)। ধৃতদের আদালতে পাঠাল কোতোয়ালি থানার (Kotwali police station) পুলিশ।

নদিয়ার কৃষ্ণনগর পুরসভা অস্থায়ী কর্মীদের ডেপুটেশন ঘিরে উত্তাল হয়েছিল পুরসভা চত্বর, গত পরশুদিন অবসরপ্রাপ্ত কর্মীদের সঙ্গে চেয়ারম্যানের অনুগামীদের বচসা বাঁধে। পরবর্তীতে হাতাহাতি এবং এই হাতাহাতির ঘটনায় একাধিক ব্যক্তি আহত হয়।

পরবর্তীতে ফের গতকাল পুরসভা চত্বরে বিক্ষোভ দেখাতে শুরু করে অবসরপ্রাপ্ত কর্মচারীরা।

আরও পড়ুন: ৭৪ বছরেও অপার মনোবল! সাইকেলে চড়ে মহাকুম্ভে পাড়ি বৃদ্ধের

এদিন তারা জানান, তাদের ন্যায্য দাবি নিয়েই তারা ডেপুটেশন দিতে এসেছিলেন তবে চেয়ারম্যান তার অনুগামীদের দিয়ে মারধরের ঘটনা ঘটিয়েছে তাই অবসরপ্রাপ্ত কর্মীদের পক্ষ থেকে চেয়ারম্যানের বিরুদ্ধে লিখিত অভিযোগ দায়ের করা হয়েছে উপরোক্ত চেয়ারম্যান ও অবসরপ্রাপ্ত কর্মীদের বিরুদ্ধে থানায় লিখিত অভিযোগ দায়ের করেছে।

তবে পুলিশ সূত্রে খবর দুপক্ষের অভিযোগের ভিত্তিতে দুপক্ষেরই দুজন করে মোট চারজনকে গ্রেফতার করেছে কৃষ্ণনগর কোতয়ালি থানার পুলিশ।

পুলিশ সূত্রে খবর প্রলয় মিত্র, রহিম শেখ, লব সরদার, সঞ্জয় বর নামের ৪ জনকে গ্রেফতার করা হয়েছে। ধৃতদের আজ আদালতে পাঠায় কোতয়ালি থানার পুলিশ।